สวัสดีค่ะ หนูฉีดวัคซีนแบบป้องกันล่วงหน้าครบ3เข็ม เมื่อ ปลายเดือน มิ.ย.61ค่ะหลังจากนั้นเมื่อวันที่2ส.ค.ฉีดกระตุ้นไป1เข็ม และวันที่9ก.ย. ก็ฉีดกระตุ้นอีก1เข็ม (พอดีชอบเล่นกับหมาแมว โดนข่วนบ่อยค่ะ)พอมาวันที่16ต.ค. โดนหมาข่วนเป็นรอยถลอกอีกแล้ว ต้องไปฉีดอีกมั้ยคะ?
สวัสดีค่ะ Scrump_scrump,การฉีดวัคซีนแบบป้องกันล่วงหน้า หากฉีดครบตามกำหนดนัดไปแล้ว 3 เข็ม วัคซีนจะกระตุ้นให้ร่างกายมีภูมิต้านทานต่อเชื้อไวรัสเกิดขึ้น ไปได้นานหลายสิบปี แต่อาจไม่สูงเพียงพอในการป้องกันการเกิดโรค ดังนั้น เมื่อถูกสัตว์กัดหรือข่วน จึงต้องฉีดวัคซีนกระตุ้น เพื่อให้ร่างกายมีระดับภูมิคุ้มกันที่สูงมากเพียงพอในการป้องกันการเกิดโรค ดังที่ได้ฉีดไปเมื่อวันที่ 2 ส.ค. และ 9 ก.ย.ซึ่งจะเป็นการกระตุ้นให้ระดับภูมิคุ้มกันสูงไปได้นานเป็นปีดังนั้นเมื่อโดนสุนัขข่วนอีกในวันที่ 16 ต.ค.จึงยังไม่จำเป็นต้องไปฉีดวัคซีนกระตุ้นอีกค่ะหากต้องสัมผัสกับสัตว์บ่อยๆ และม๊โอกาสโดนข่วนหรือโดนกัดบ่อยๆ แนะนำให้ฉีดกระตุ้น 1 เข็มทุก 2-3 ปี ก็เพียงพอในการป้องกันการเกิดโรคได้ โดยไม่จำเป็นต้องฉีดซ้ำๆ ในระหว่างนี้ค่ะ